open-index/open-wikipedia-markdown huggingface dataset:
Andrius Butkūnas

**Andrius Butkūnas** (iki 1933 m. *Butkevičius*, 1890 m. gegužės 1 d. Gražioniai – 1975 m. Saint Charles, Misūris) – Lietuvos karinis veikėjas, pulkininkas. Talkino Nacionalsocialistams.

## Biografija
Pirmojo pasaulinio karo dalyvis. 1916 m. baigė praporščikų mokyklą Žitomyre.

1918 m. grįžo į Lietuvą, 1919 m. pradžioje įsitraukė į partizaninę kovą su bolševikais. 1919 m. kovo mėn. Lietuvos kariuomenės savanoris, paskirtas 2-ojo pėstininkų pulko 7-osios kuopos vadu. Dalyvavo nepriklausomybės kovose su Raudonaja armija, bermontininkais ir Lenkijos kariuomenės daliniais, pasižymėjo Giedraičių mūšyje.

1923 m. baigė Aukštuosius karininkų kursus, 1931 m. baigė Aukštesniųjų karininkų kursus Kaune. Nuo 1925 m. bataliono vadas, nuo 1929 m. rugsėjo mėn. 4-ojo pėstininkų pulko vado padėjėjas (pavaduotojas). 1932 m. pulkininkas. Nuo 1932 m. balandžio mėn. Kauno karo mokyklos bataliono vadas. Nuo 1934 m. rugpjūčio mėn. 8-ojo pėstininkų pulko vadas ir Šiaulių įgulos viršininkas.

## Sovietų ir nacių okupacijos

SSRS okupavus Lietuvą, 1940 m. birželio 27 d. atleistas iš kariuomenės. 

1941 m. Birželio sukilimo dalyvis. Birželio 24 d. Lietuvos laikinoji vyriausybė paskyrė jį vadovauti vietinei apsaugai Kaune vietoj ją suorganizavusio atsargos pulkininko Liudviko Butkevičiaus.

Birželio 28 d. Kauno karo komendantas Jurgis Bobelis paskyrė jį Tautinio darbo apsaugos bataliono vadu. Liepos 1 d. jis kreipėsi į bataliono karius: Kariai, mes pradedame naują kūrybos darbo laikotarpį. Mus iš raudonojo teroro išvadavo Didysis Vokietijos Vadas Hitleris ir jo garbingoji kariuomenė, su kuria drauge kovėsi ir mūsų partizanai, šauliai ir Lietuvą mylį lietuviai, parodydami didelį pasiaukojimą ir pasiryžimą, kaudamiesi su bolševikais dėl kiekvienos žemės pėdos ir kiekvieną tą pėdą aplaistydami savo krauju. Garbė žuvusiems kovotojams. Mes, kariai, turime sekti žuvusiųjų ir 1919 metų savanorių pėdomis. Ir nelaukti atlyginimo už darbą, bet turime dirbti ir aukotis savo išvaduotosios tėvynės atstatymui, o tą galėsime pasiekti tik būdami drausmingi ir vieningi. Tad dirbkime, kariai, mūsų brangios tėvynės labui, nesigailėdami savęs ir atstatysime ją dar gražesnę, negu buvo.Jo vadovaujamas batalionas 1941 m. liepos 4 d. ir 6 d. žudynėse Kauno VII forte sušaudė, atitinkamai, 463 ir 2,514 žydų, daugiausia suagę vyrai. Po šių egzekucijų žydų žudymas tuo tarpu išblėso. 

Liepos 24 d., po voldemarininkų surengto pučo, Jurgis Bobelis ir Andrius Butkūnas buvo pašalinti iš pareigų. Juos pakeitė Stasys Kviecinskas ir Kazys Šimkus. Po pučo, žydų žudymas Kaune ir Lietuvos provincijoje žymiai paspartėjo, prasidėjo visuotinis išžudymas, įskaitant vaikus, moteris, senukus.

1941–1944 m. Pilviškių alaus daryklos direktorius.

## Išeivijoje
1944 m. pasitraukė į Vokietiją. Vokietijoje po karo jis pirmininkavo Tranšteino perkeltųjų asmenų stovyklos komitetui.

1949 m. persikėlė į JAV.

## Įvertinimas
* 1919 m. Vyčio kryžiaus 5 laipsnio ordinas
* 1920 m. Vyčio kryžiaus 4 laipsnio ordinas
* 1928 m. Gedimino 4 laipsnio ordinas
* 1936 m. Vytauto Didžiojo 3 laipsnio ordinas

## Šaltiniai
PFK Spartak Pleven

**Pleveno „Spartak“** – buvęs Bulgarijos futbolo klubas iš Pleveno.

## Istorija
klubo ištakos siekia 1919 m. Žaidė aukščiausioje lygoje. Iširo 2009 m.

Vėliau buvo įkurtas naujas klubas panašiu pavadinimu.

## Apranga
; Sportinės aprangos pokyčiai.
* Namuose žaidžia balta mėlyna apranga. 

## Pasiekimai

## Sezonai
### Ankstesni sezonai

|}
### Pastarieji sezonai

|}

## Stadionas
„Slavi Aleksiev“ stadionas dar žinomas kaip Pleveno miesto stadionas, talpinantis 25 tūkst. žiūrovų, buvo klubo namų arena.

## Išnašos

## Nuorodos
* Oficiali klubo svetainė
* SOCCERWAY
* Transfermarkt
Stasys Butkus (1897)

**Stasys Butkus** (1897 m. kovo 13 d. Kurtuvėnai, Šiaulių apskritis – 1961 m. gruodžio 11 d. Bruklinas, Niujorkas) – žurnalistas, redaktorius, Lietuvos kariuomenės savanoris, visuomenės veikėjas.

## Biografija
Spaudoje bendradarbiavo nuo 1910 m., rašė į leidinius „Viltis“, „Šaltinėlis“, „Rygos garsas“, „Vadas“.  1917 m. paimtas Rusijos imperijos kariuomenėn, pateko į Murmansko sritį. Po Vasario revoliucijos Petrapilyje įstojo į Lietuvių karių sąjungą.

Nuo 1918 m. gruodžio 13 d. Lietuvos kariuomenės savanoris, oficialiai pripažintas pirmuoju savanoriu eiliniu. 1919 m. sausio 1 d. dalyvavo pirmą kartą iškeliant Lietuvos vėliavą Gedimino pilies bokšte Vilniuje. Nepriklausomybės kovų dalyvis. Pasižymėjo kautynėse su Raudonąja armija, bermontininkais ir Lenkijos kariuomenės daliniais ties Strošiūnais, Kietaviškėmis, Dauguvos fronte.

Nuo 1920 m. bendradarbiavo žurnale „Trimitas“. 1920–1940 m. Kaune ir 1941–1944 m. Vilniuje dirbo žurnalo „Karys“ redakcijoje. Lietuvos kariuomenės kūrėjų savanorių sąjungos veikėjas, centro valdybos sekretorius, vicepirmininkas. 1940 m. dirbo laikraščių „Karių tiesa“ bei „Raudonarmietis“ redakcijose Kaune.

1944 m. pasitraukė į Vokietiją. 1944–1945 m. laikraščių „Ateitis“ Tilžėje ir „Lietuviai“ Berlyne, žurnalo „Karys“ redakcijų Vokietijoje narys. 1946–1947 m. Tolko stovykloje (Šlėzvigas-Holšteinas) redagavo laikraštį „Nemuno aidas“ ir skautų leidinį „Šarūno kelias“. 1948 m. persikėlė į JAV. 1950–1952 m. ir nuo 1954 m. dirbo žurnalo „Karys“ redakcijoje, buvo redaktoriaus pavaduotojas.

## Bibliografija
* *Vyrai Gedimino kalne*: atsiminimų knyga. „Aušros“ leidykla, 1957 m., II leidimas 1984 m.

**Redagavo leidinius:**
* *Savanoris [[1918]]–[[1920]]*, 1929 m.
* *[[Penktasis pėstininkų Lietuvos Didžiojo kunigaikščio Kęstučio pulkas|5 pėstininkų DLK Kęstučio pulkas]]* 1919–1934 m., 1934 m.
* *Savanoriai kūrėjai*, 1929 m.).

## Įvertinimas
* 1929 m. Vyčio kryžiaus 5 laipsnio ordinas
* 1938 m. Vytauto Didžiojo 5 laipsnio ordinas

## Šaltiniai
Romanas Chodakauskas

**Romanas Chodakauskas** (1883 m. rugpjūčio 9 d. Zvanagalės dvaras, Vaškų valsčius – 1932 m. spalio 9 d. Kaunas) – Lietuvos karinis veikėjas, teismo pulkininkas.

## Biografija
Sesuo Sofija Smetonienė. 1912 m. baigė Charkovo universitetą, 1915 m. baigė Vladimiro karo mokyklą Sankt Peterburge.

Per Pirmąjį pasaulinį karą tarnavo Rusijos imperijos kariuomenėje. 1918–1919 m. Lietuvos atstovas Ukrainoje ir Rumunijoje.

1919 m. vasario mėn. mobilizuotas į Lietuvos kariuomenę, paskirtas Krašto apsaugos ministerijos štabo karininku ypatingiems reikalams. Nuo 1921 m. rugpjūčio mėn. Armijos teismo valstybės gynėjo padėjėjas, nuo 1923 m. spalio mėn. Kariuomenės teismo nuolatinis narys. 1926 m. spalio mėn. paleistas į atsargą, pulkininkas.

## Šaltiniai
Algimantas Čepaitis

**Algimantas Čepaitis** (g. 1932 m. spalio 28 d. Panevėžys) – Lietuvos karinis veikėjas, dimisijos pulkininkas. 

## Biografija
1955 m. Vilniuje baigė finansų mokyklą, 1962 m. baigė Leningrado kūno kultūros ir sporto institutą.
 
1951-1984 m. tarnavo SSRS ginkluotosiose pajėgose. 1956-1957 m. 16-osios lietuvių šaulių divizijos finansų tarnybos viršininkas. 1957-1958 m. ir 1962-1974 m. divizijos fizinio parengimo viršininkas. 1977-1980 m. Leningrado transporto ir užnugario karo akademijos Fizinio parengimo ir sporto katedros viršininkas. 1980-1984 m. LSSR Savanoriškosios draugijos armijai, aviacijai ir laivynui remti pirmininko pavaduotojas. 1985-1989 m. dirbo LSSR Švietimo ministerijoje, 1987-1988 m. Karinio rengimo skyriaus viršininkas. 

1992 m. pulkininkas. 1992-1995 m. ir nuo 1999 m. Krašto apsaugos mokyklos (nuo 1994 m. Lietuvos karo akademija) darbuotojas.

## Šaltiniai
Albinas Čepas

**Albinas Čepas** (iki 1939 m. *Čepauskas*, 1898 m. gruodžio 8 d. Minupiuose, Kelmės rajonas – 1963 m. liepos 17 d. Palangoje) – sovietinis karinis veikėjas, generolas.

## Biografija
Nuo 1918 m. Lietuvos kariuomenės savanoris. 1919 m. baigė Kauno karo mokyklą, 1925 m. Aukštuosius karininkų kursus, 1931 m. Aukštesniųjų kariuomenės viršininkų kursus, 1934 m. Generalinio štabo kursus. 1936–1940 m. 5-ojo pėstininkų pulko vadas.

1940 m. birželio 25 d. „Liaudies vyriausybės“ paskirtas krašto apsaugos viceministru. 1940 m. brigados generolas. Nuo 1940 m. gruodžio mėn. Raudonosios armijos 29-ojo šaulių teritotinio korpuso 179-osios divizijos vadas, generolas majoras. 1941 m. birželio mėn. kartu su daugeliu kitų pasiųstas į aukštesniųjų vadų tobulinimosi kursus Maskvoje. Ne taip, kaip dalis jų, išvengė represijų. Per Antrąjį pasaulinį karą dėstė Maskvos karo akademijoje.

1945–1951 m. Lietuvos kūno kultūros instituto, vėliau – Lietuvos žemės ūkio akademijos Karinio parengimo katedros viršininkas.

## Įvertinimas
1926 m. II rūšies Vyčio kryžiaus 1 laipsnio ordinas

## Šaltiniai
Karolis Dabulevičius

**Karolis Dabulevičius** (1898 m. spalio 6 d. Gudiškiuose, Javaravo valsčius – 1988 m. vasario 20 d. Čikagoje) – Lietuvos karinis veikėjas, Generalinio štabo pulkininkas leitenantas.

## Biografija
1919–1920 m. Lietuvos nepriklausomybės kovų dalyvis. 1920 m. baigė Kauno karo mokyklą. Nuo 1922 m. spalio mėn. pėstininkų pulko ryšių komandos viršininkas. 1924 m. baigė Aukštuosius karininkų kursus. Nuo 1926 m. lapkričio mėn. Karo mokyklos būrio vadas. 1937 m. baigė Vytauto Didžiojo karininkų kursus, paskirtas į Kariuomenės štabą. 1937 m. Generalinio štabo pulkininkas leitenantas. Nuo 1937 m. rugpjūčio mėn. 3-ojo pėstininkų pulko vado padėjėjas (pavaduotojas).

SSRS okupavus Lietuvą, 1940 m. birželio 27 d. paskirtas 9-ojo pėstininkų pulko vadu, dėl antisovietinių nuotaikų pulke 1940 m. liepos 29 d. iš pareigų atleistas, paskirtas į Lietuvos liaudies kariuomenės štabą. 1940 m. rugsėjo mėn. perkeltas į Raudonosios armijos Vilniaus pėstininkų karo mokyklą. Kilus SSRS–Vokietijos karui, iš Raudonosios armijos pasitraukė.

1941 m. birželio 22–23 d. Birželio sukilimo Vilniaus komiteto narys, 1941 m. birželio 24 d. išrinktas Vilniaus miesto ir srities piliečių komiteto nariu, kūrė Vilniaus įgulos lietuvių karių štabą. Nuo 1941 m. liepos 31 d. Vilniaus atstatymo tarnybos (vėliau Savisaugos tarnybos štabas) viršininkas. 1941–1944 m. Vilniaus miesto burmistras. Įsitraukė į antinacinį pasipriešinimą, buvo LLA Vilniaus apygardos štabo narys.

1944 m. pasitraukė į Vokietiją, po karo – į JAV.

## Įvertinimas
* 1928 m. Gedimino 4 laipsnio ordinas.

## Šaltiniai
Petras Dočkus

**Petras Dočkus** (1889 m. gruodžio 1 d. Šileikoniuose, Šeduvos valsčius – 1982 m. Migonys, Kupiškio raj.) – Lietuvos karinis veikėjas, pulkininkas.

## Biografija
Baigė Sankt Peterburgo universiteto Gamtos fakultetą. Per Pirmąjį pasaulinį karą tarnavo Rusijos imperijos kariuomenėje. 1917 m. baigė Sergijaus artilerijos mokyklą.

Nuo 1919 m. vasario mėn. Lietuvos kariuomenės savanoris. 1919 m. dalyvavo nepriklausomybės kovose su Raudonąja armija ir bermontininkais. 1920 m. balandžio mėn. perkeltas į Generalinio štabo literatūros skyrių, dirbo Tautų sąjungos komisijoje, buvo karinis atstovas Sovietų Rusijoje. Nuo 1920 m. lapkričio mėn. tarnavo 1-ajame artilerijos pulke.

1922 m. ir 1930 m. baigė Aukštuosius karininkų kursus. 1922–1924 m. mokėsi Fontenblo artilerijos mokykloje Prancūzijoje. Nuo 1925 m. kovo mėn. 3-ojo artilerijos pulko vado padėjėjas (pavaduotojas), nuo 1927 m. rugpjūčio mėn. pulko vadas. 1933 m. pulkininkas.

TSRS okupavus Lietuvą, 1940 m. birželio 25 d. paleistas į atsargą. Lietuvos laikinoji vyriausybė 1941 m. birželio mėn. jį paskyrė Kėdainių karo komendantu. 1941–1944 m. Kėdainių apskrities viršininkas. 1944 m. liko Lietuvoje, slapstėsi, gyveno įvairiose vietose.

## Įvertinimas
* 1919 m. 1-ojo laipsnio Vyties Kryžius Nr.318
* 1928 m. Gedimino 3-ojo laipsnio ordinas
* 1938 m. Vytauto Didžiojo 3-ojo laipsnio ordinas
*1940 m. Lietuvos kariuomenės kūrėjo-savanorio medalis
*1928 m. Lietuvos Nepriklausomybės medalis
*1936 m. Latvijos Trijų žvaigždžių 3-ojo laipsnio ordinas
*1929 m. Latvijos Nepriklausomybės karo 10-mečio medalis
*1926 m. Olandijos Oranjė-Nasau 4-ojo laipsnio ordinas su kardais

## Šaltiniai
Pranas Dragūnaitis

**Pranas Dragūnaitis** (g. 1938 m. gruodžio 25 d., Šakiai) – Lietuvos karinis veikėjas, pulkininkas.

## Biografija
Mokėsi Riazanės aukštojoje vadų mokykloje. Ją išformavus perkeltas į analogiška mokyklą Baku, ją baigė 1960 m. 1960–1989 m. tarnavo TSRS ginkluotosiose pajėgose, 1981–1983 m. dalyvavo Afganistano kare.

Nuo 1991 m. lapkričio mėn. Lietuvos Respublikos krašto apsaugos ministerijos Mokomojo centro viršininkas. Nuo 1992 m. sausio mėn. Pasienio apsaugos tarnybos štabo viršininkas. 1992 m. pulkininkas. Nuo 1992 m. gruodžio mėn. Valstybinės sienos apsaugos tarnybos viršininko pavaduotojas ir štabo viršininkas. 1994–1998 m. Lietuvos karo akademijos Taktikos katedros vedėjo pavaduotojas.

## Bibliografija
* Teritorinė gynyba. Išgyvenimas: (mokomoji priemonė). – Vilnius. Lietuvos karo akademija, 1997. 70 p. ISBN 9986-565-48-0

## Šaltiniai
Antanas Ričardas Druvė

**Antanas Ričardas Druvė** (, 1867 m. Pavirvyčio dvaras, Tryškių valsčius – 1919 m. vasario 17 d. ten pat) – Lietuvos karinis veikėjas, Rusijos imperijos kariuomenės generalinio štabo pulkininkas.

## Biografija

Prancūzų kilmės. Gimė Pavirvyčio dvare, kurio savininkai buvo Lietuvos Didžiosios Kunigaikštystės didikai Šemetos. Po Napoleono žygio į Rusiją, dvare pasiliko prancūzų leitenantas Pjeras Druvė, Antuano Rišaro senelis. 1887–1889 m. mokėsi Nikolajaus kavalerijos karo mokykloje, vėliau baigė Sankt Peterburgo Generalinio štabo akademiją. Mokydamasis Kavalerijos mokykloje artimai draugavo su C. G. E. Manerheimu. Per Japonijos-Rusijos karą 1905 m. sunkiai sužeistas. Per Pirmąjį pasaulinį karą 1915 m. rudenį vadovavo Rusijos imperijos kariuomenės 43-ajam kavalerijos pulkui, pasižymėjo kovose su vokiečiais prie Dauguvos. Vėliau Šiaurės vakarų fronto štabo operacijų skyriaus karininkas.

P. Plechavičiaus paragintas 1919 m. sausio mėn. slapta atvyko i Lietuvą (Pavirvytį) ir padėjo jam Eigirdžiuose, Raudėnuose, Tryškiuose, Ubiškėje organizuoti partizanų būrius kovai su bolševikais. Apsilankęs savo dvare buvo raudonarmiečių užkluptas ir nukautas.

## Šaltiniai
Leliva

**Leliva** () – šlėktos giminių herbas. Žinomi kiti herbo pavadinimai: *Leliwita, Leliwczyk*.

## Aprašymas
Mėlyname herbinio skydo lauke auksinė šešiakampė žvaigždė, po ja auksinis pusmėnulis ragais į viršų. Virš skydo grotelinis šalmas su riterio karūna. Šalmaskraistė mėlyna su geltonu pamušalu. Šalmo papuošalas – septynios povo plunksnos ir ant jų žvaigždė ir pusmėnulis kaip ir skyde.

## Istorija
Pirmą kartą herbas paminėtas 1324 m.

Herbo turėtojais yra 474 giminės. Lietuvoje tokį herbą turi Gedgaudų, Tiškevičių giminės.

## Kiti straipsniai
* Herbas
* Heraldika
* Bajoro herbas
AS-23 Sofiâ

**AS-23 Sofiâ** – buvęs Bulgarijos futbolo klubas iš Sofijos. Išnyko sujungus su Sipka Sofia ir Car Boris III klubais į naują – Čavdar Sofiâ klubą.

Klubas įkurtas 1923 m. sujungus OSK Slava Sofiâ (įkurta 1916 m.) ir Atletik Sofiâ (įkurta 1910 m.) komandas. Kartais laikomas klubo CSKA Sofia pradininku.

## Pasiekimai

## Išnašos

## Nuorodos
*
Jonas Černius

**Jonas Černius** (iki 1919 m. **Černiauskas**, 1898 m. sausio 18 d. Kupiškyje – 1977 m. liepos 3 d. Los Andžele, JAV) – Lietuvos valstybės ir karinis veikėjas, brigados generolas.

## Biografija

Baigė Kupiškio pradinę mokyklą, Panevėžio gimnaziją. 1919 m. Lietuvos kariuomenės savanoris. Baigęs Kauno karo mokyklą tarnavo Trečiajame pėstininkų pulke, kovų su Raudonąja armija ir Lenkijos kariuomenės daliniais dalyvis. 1920 m. baigė inžinerijos karininkų kursus Kaune.

1920–1925 m. tarnavo Elektrotechnikos batalione, 1926 m. tarnavo Technikos pulke. 1925 m. baigė Aukštųjų karininkų kursų Elektrotechnikos skyrių. 1929 m. baigė Briuselio aukštąją karo inžinerijos mokyklą. 1932 m. Paryžiuje baigė Prancūzijos generalinio štabo akademiją.

1932–1934 m. Karo technikos štabo, 1934 m. Kauno karo mokyklos, Vyriausiojo štabo valdybos Operacijų skyriaus viršininkas. 1935–1939 m. Kariuomenės štabo viršininkas. 1937 m. brigados generolas. 1939 m. kovo 28 d. – lapkričio 21 d. XX ministrų kabineto ministras pirmininkas, vėliau 1-osios pėstininkų divizijos Vilniuje vadas iki 1940 m. birželio mėn. Dėstė inžinerijos dalykus Karo mokykloje, Aukštuosiuose karininkų ir Generalinio štabo karininkų kursuose, parengė vadovėlių. Bendradarbiavo karinėje spaudoje.

SSRS okupavus Lietuvą, 1940–1941 m. Raudonosios armijos 29-ojo šaulių teritorinio korpuso štabo viršininkas, 1940 m. generolas majoras. Prasidėjus SSRS-Vokietijos karui iš Raudonosios armijos pasitraukė. 1941–1944 m. dirbo Kupiškio malūno direktoriumi, atsisakė bendradarbiauti su vokiečių okupacine valdžia. 1944 m. pasitraukė į Vakarus, 1947 m. persikėlė į Didžiąją Britaniją, nuo 1948 m. gyveno JAV. Trumpai dirbo BALF, vėliau inžinieriumi. Jo vardu pavadinta Noriūnų Jono Černiaus pagrindinė mokykla.

1998 m. jo ir žmonos palaikai pervežti į Lietuvą ir palaidoti Kauno Petrašiūnų kapinėse.

## Įvertinimas
* 1933 m. DLK Gedimino 3-ojo laipsnio ordinas
* 1936 m. Vytauto Didžiojo 2-ojo laipsnio ordinas
*1928 m. Lietuvos kariuomenės kūrėjų-savanorių medalis Nr.4851
*1928 m. Lietuvos Nepriklausomybės medalis
*1935 m. Šaulių žvaigždės ordinas
*1939 m. Šaulių žvaigždės medalis
*1938 m. Ugniagesių Artimui pagalbon 1-ojo laipsnio kryžius
*1937 m. Skautų Svastikos ordinas
*1935 m. Latvijos Trijų žvaigždžių 2-ojo laipsnio ordinas
*1939 m. Latvijos Aizsargų nuopelnų kryžius
*1929 m. Latvijos Nepriklausomybės karo 10-mečio medalis
*1936 m. Prancūzijos Garbės legiono 3-ojo laipsnio ordinas (Komandoro kryžius)

## Literatūra
* Lietuvos kariuomenės brigados generolas ministras pirmininkas Jonas Černius: monografija (sud. Henrikas Paulauskas). – Vilnius: Rosma, 2006. – 256 p.: iliustr. – ISBN 9986-00-489-6

## Šaltiniai
Video:

Jonas Černius Amerikoje 

|-
Arūnas Dudavičius

**Arūnas Dudavičius** (g. 1963 m. liepos 31 d. Alytuje) – Lietuvos karinis veikėjas, pulkininkas.

## Biografija
1989 m. Vilniaus pedagoginiame institute baigė istoriją ir visuomenės mokslus. 1991 m. balandžio 17 d. – 1995 m. rugpjūčio 31 d. Savanoriškos krašto apsaugos tarnybos Alytaus rinktinės (dab. KASP Dainavos apygardos 1-oji rinktinė) vadas, 1995–2000 m. SKAT Vilniaus rinktinės vadas. 1997 m. sausio mėn. – 1998 m. liepos mėn. mokėsi Paryžiaus Jungtiniame gynybos koledže, 1998 m. lapkričio – gruodžio mėn. studijavo Prancūzijos nacionaliniame gynybos institute. 2000 m. birželio mėn. – 2001 m. vasario mėn. Krašto apsaugos savanorių pajėgų štabo viršininkas. Nuo 2001 m. vasario mėn. Generolo J. Žemaičio Lietuvos karo akademijos viršininko pavaduotojas kariniam rengimui. 2003 m. pulkininkas. 2006–2007 m. Didžiojo Lietuvos etmono Jonušo Radvilos mokomojo pulko vadas.

## Šaltiniai
SK Vladislav Varna

**SK Vladislav Varna** – buvęs Bulgarijos futbolo klubas iš Varnos. 

## Istorija
Pirmasis šalies čempionas. 1945 m. su kitu miesto klubu Tica Varna sujungtas į naują – Cerno More Varna klubą.

## Pasiekimai

## Išnašos

## Nuorodos
*
Konstantinas Dulksnys

**Konstantinas Dulksnys** (1901 m. sausio 11 d. Naiviuose, Kupiškio valsčius – 1941 m. liepos 30 d. Maskvoje) – Lietuvos karinis veikėjas, Generalinio štabo pulkininkas.

## Biografija
Nuo 1919 m. birželio mėn. Lietuvos kariuomenės savanoris. 1919 m. gruodžio mėn. baigė Kauno karo mokyklą, 1925 m. – Aukštuosius karininkų kursus, 1931 m. – Prahos generalinio štabo akademiją.

Nepriklausomybės kovų metu dalyvavo kautynėse su Lenkijos kariuomenės daliniais, buvo sužeistas. 1931–1933 m. tarnavo Vyriausiajame štabe, 1933–1934 m. 9-ojo pėstininkų pulko bataliono vadas. 1932-1940 m. dėstė Vytauto Didžiojo generalinio skyriaus karininkų kursuose ir Aukštojoje karo mokykloje, rašė straipsniu leidiniams "Kardas", "Mūsų žinynas", "Karys", "Trimitas", "Lietuvos aidas". 1934–1940 m. Kariuomenės štabo Informacijos skyriaus viršininkas. 1936 m. Generalinio štabo pulkininkas. Lietuvos kariuomenės įgulose vedė paskaitas apie valstybės saugumą, verbavimo pavojus. 

SSRS okupavus Lietuvą, 1940 m. liepos 8 d. paskirtas Lietuvos liaudies kariuomenės karo mokyklos lektoriumi. 1940 m. liepos 19 d. NKVD suimtas, 1940 m. liepos 23 d. išvežtas į Lubiankos kalėjimą Maskvoje ir sušaudytas.

## Apdovanojimai

* 1920 m. Vyčio kryžiaus 5 laipsnio ordinas
* 1923 m. Vyčio kryžiaus 4 laipsnio ordinas
*1923 m. Vytauto Didžiojo 3 laipsnio ordinas
* 1928 m. Gedimino 4 laipsnio ordinas
* 1935 m. Latvijos Trijų žvaigždžių 3-ojo laipsnio ordinas
*1936 m. Prancūzijos Garbės legiono 4-ojo laipsnio ordinas
*1937 m. Švedijos kalavijo 3-ojo laipsnio ordinas
*1939 m. Lenkijos Atgimimo 3-jo laipsnio ordinas

## Atminimo įamžinimas
1996 m. Kaune K. Dulksnio vardu pavadinta gatvė. 

2011 m. Kaune ant pastato (Gedimino g. 38/Nepriklausomybės a.) atidengta grupinė atminimo lenta *"Čia buvusioje Lietuvos kariuomenės generalinio štabo II skyriaus būstinėje dirbo Lietuvos karinės žvalgybos ir kontržvalgybos pulkininkai Kostas Dulksnys, Juozas Mutasaitis ir Petras Kirlys. 1940 m. vasarą sovietų okupantų jie buvo suimti ir 1941 m. sušaudyti Maskvoje"*. 

2018 m. lapkričio 10 d. prie Konstantino Dulksnio buvusios gimtosios sodybos Naiviuose (Kupiškio r.) atidengta atminimo lenta.

## Šaltiniai

## Nuorodos

* Pulkininko mirties bausmė įvykdyta neįrodžius kaltės
* Atidengta atminimo lenta pulkininkui Konstantinui Dulksniui
* Žvalgybos pulkininkai
Pranas Eimutis

**Pranas Eimutis** (1897 m. Rajinciškiuose, Ariogalos valsčius – 1919 m. kovo 18 d. Kaune) – Lietuvos karys savanoris.

## Biografija
Pirmojo pasaulinio karo metu drauge su pabėgėliais pasitraukė į Rusiją, tarnavo Rusijos imperijos kariuomenėje. 1917 m. baigė automobilininkų mokyklą Maskvoje. 1918 m. grįžo į Lietuvą.

Nuo 1919 m. sausio mėn. Lietuvos kariuomenės savanoris, tarnavo Kauno komendantūros mokomojoje komandoje. 1919 m. kovo 18 d. saugojo „Metropolio“ viešbutyje apsistojusią JAV maitinimo komisiją, kurios atvykimas sukėlė vokiečių Kauno įgulos kareivių neramumus. Vokiečių kareiviai jį nukovė. Vienas pirmųjų per Nepriklausomybės karą žuvusių savanorių. Palaidotas Eigulių kapinėse.

## Šaltiniai
Povilas Dundulis

**Povilas Dundulis** (1894 m. kovo 22 d. Čekonys, Debeikių valsčius – 1942 m. rugsėjo 2 d. Kansko lageris, Krasnojarsko kraštas) – Lietuvos karinis veikėjas, pulkininkas.

## Biografija
1915 m. baigė Kijevo 2-ąją praporščikų mokyklą. Per Pirmąjį pasaulinį karą tarnavo Rusijos imperijos kariuomenėje, buvo sužeistas. 1917–1918 m. Vitebsko lietuvių bataliono 1-osios kuopos vadas.

1918 m. lapkričio 22 d. savanoriu stojo į Lietuvos kariuomenės 1-ąjį pėstininkų pulką, nuo 1919 m. sausio mėn. kuopos vadas. 1919 m. dalyvavo nepriklausomybės kovose su Raudonąja armija. Pasižymėjo išlaisvinant Vajasiškio bažnytkaimį, Salaką ir Zarasus. Prie Vajasiškio esantis Zablackų kaimas jo garbei kaimas pavadintas Dunduliais.

Nuo 1920 m. lapkričio mėn. 3-ojo bataliono vadas. 1922 m. baigė Aukštuosius karininkų kursus, paskirtas pulko vado padėjėju. Nuo 1927 m. rugpjūčio mėn. – 1-ojo pėstininkų pulko vadas. 1928 m. pulkininkas. 1930 m. vasario mėn. – 1932 m. lapkričio mėn. Vyriausiojo štabo ypatingųjų reikalų karininkas. Išėjęs į atsargą gyveno savo ūkyje.

TSRS okupavus Lietuvą, 1941 m. birželio 15 d. su šeima ištremtas i Sibirą. 1941 m. lapkričio 11 d. suimtas, įkalintas Kanske.

## Įvertinimas
* 1919 m. Vyčio kryžiaus 5 laipsnio ordinas
* 1919 m. Vyčio kryžiaus 4 laipsnio ordinas
* 1928 m. Gedimino 3 laipsnio ordinas

## Šaltiniai
SK Tiča

**SK Tiča** – buvęs Bulgarijos futbolo klubas iš Varnos. 1945 m. sujungtas su Vladislav Varna klubu į naują – Cerno more Varna klubą.

## Istorija

Klubo ištakos siekia 1913 m. Kitados rungtyniavo aukščiausioje lygoje. 1938 m. tapo šalies čempionais.

## Pasiekimai

## Šaltiniai

## Nuorodos
*
Viktoras Engleris

**Viktoras Engleris** (1876 m. spalio 9 d. Slanimas – 1942 m. rugpjūčio 25 d. Sverdlovskas, dab. Jekaterinburgas) – Lietuvos karinis veikėjas, teisininkas, pulkininkas.

## Biografija
1895 m. Viktoras Engleris baigė Pskovo kadetų mokyklą, 1897 m. – Pavlo karo mokyklą, 1905 m. – Aleksandro karo teisės akademiją Sankt Peterburge. Rusijos imperijos kariuomenės pulkininkas (1911 m.).

Nuo 1920 m. rugpjūčio mėn. Lietuvos kariuomenės savanoris, Armijos teismo tardytojas. 1920 m. pulkininkas. Nuo 1922 m. vasario mėn. Kariuomenės teismo ypatingųjų bylų tardytojas, nuo 1923 m. spalio mėn. valstybės gynėjo padėjėjas. 1926 m. lapkričio mėn. – 1932 m. gruodžio mėn. Kariuomenės teismo nuolatinis narys. Nuo 1932 m. teisininkas Kaune. 1941 m. birželio 14 d. TSRS okupacinės valdžios suimtas, ištremtas į Sevurallagą (Gariu rajonas, Sverdlovsko sritis). Ypatingojo pasitarimo 1942 m. gegužės 27 d. nuosprendžiu sušaudytas.

Dukra Nina Englerytė-Gorodeckienė (1907 m. Kijevas, Ukraina - 1988 m. Maracay, Aragva, Venesuela).

## Įvertinimas
* 1932 m. Gedimino 3 laipsnio ordinas

## Šaltiniai
Edmundas Adomynas

**Edmundas Adomynas** (g. 1958 m. vasario 19 d. Palangoje) – Lietuvos karinis veikėjas, pulkininkas.

## Biografija
1980 m. baigė Vilniaus priešlėktuvinės gynybos vadų radioelektronikos karinę mokyklą. 1980–1992 m. tarnavo TSRS ginkluotųjų pajėgų priešlėktuvinės gynybos daliniuose.

1992–1993 m. Lietuvos Respublikos aviacijos tarnybos Radiolokacinio aprūpinimo skyriaus vyr. operatorius. 1993–1995 m. karinių oro pajėgų (KOP) vadavietės vyr. specialistas, 1995–1999 m. vadavietės viršininkas. 1999–2000 m. KOP Nacionalinės oro erdvės kontrolės ir gynybos centro, 2000–2002 m. KOP Oro erdvės stebėjimo ir kontrolės valdybos vadas. Nuo 2002 m. rugsėjo mėn. štabo viršininkas, laikinasis KOP vadas, nuo 2003 m. rugpjūčio mėn. KOP štabo viršininkas. 2003 m. pulkininkas 

## Šaltiniai
Juozas Alšauskas

**Juozas Alšauskas** (g. 1949 m. birželio 16 d. Semeliškėse) – Lietuvos karinis veikėjas, jūrų kapitonas.

## Biografija
1977 m. baigė Kaliningrado aukštąją jūrų karo mokyklą. 1977-1985 m. tarnavo TSRS ginkluotosiose pajėgose.

Nuo 1992 m. dirbo Lietuvos Respublikos Krašto apsaugos ministerijoje (KAM). Nuo 1994 m. Lietuvos Respublikos ginkluotųjų pajėgų Gynybos štabo valdininkas, nuo 1999 m. Gynybos štabo viršininko pavaduotojas. 1999-2000 m. tarptautinės eskadros „Baltron“ vadas. Nuo 1999 m. spalio mėn. Lietuvos Respublikos karinių jūrų pajėgų vado pavaduotojas, nuo 2000 m. balandžio mėn. vado pavaduotojas – flotilės vadas, komandoras. 2000 m. jūrų kapitonas. Nuo 2000 m. rugpjūčio mėn. KAM Gynybos štabo viršininko pavaduotojas.

## Šaltiniai
SK Šipka Sofiâ

**SK Šipka Sofiâ** – buvęs Bulgarijos futbolo klubas iš Sofijos.

## Istorija

Klubas iširo komandą prijungus kartu su AS-23 Sofia ir Car Boris III komandomis į naują – Čavdar Sofiâ komandą.

## Pasiekimai

## Išnašos

## Nuorodos
*
Slaviâ Plovdiv

**Slaviâ Plovdiv** – buvęs Bulgarijos futbolo klubas iš Plovdivo.

## Istorija
Klubo ištakos siekia 1926 m. vasarą., kuomet įkurtas SK Plovdiv sujungus Karadža Plovdiv ir Atletik Plovdiv.)

1949 m. komanda prijungta prie Lokomotiv Plovdiv klubo.

## Pasiekimai

## Spalvinė gama

## Apranga

## Išnašos

## Nuorodos
*
Česlovas Braziulis

**Česlovas Braziulis** (g. 1939 m. sausio 6 d. Pažemiškis, prie Dūkšto) – Lietuvos karinis veikėjas, pulkininkas.

## Biografija
1963 m. baigė su pagyrimu Poltavos priešlėktuvinės gynybos karo mokyklą, 1972 m. baigė Kijevo karo akademiją. Iki 1990 m. tarnavo TSRS ginkluotosiose pajėgose.

Nuo 1990 m. Lietuvos Respublikos Krašto apsaugos departamento skyriaus viršininko pavaduotojas, vėliau Karinio rengimo skyriaus viršininkas. 1991 m. pulkininkas. Nuo 1993 m. kovo mėn. Krašto apsaugos ministerijos (KAM) karinių oro pajėgų Operatyvinio skyriaus viršininkas, nuo 1993 m. rugpjūčio mėn. štabo viršininkas. 1999–2000 m. KAM karinių oro pajėgų inspekcijos viršininkas. Parengė ir išleido Krašto apsaugos tarnybos, Sargybos ir Drausmės, Rikuotės, Motošaulių kovos laikinąjį, Kovos statutus.

## Įvertinimas
* Lietuvos kariuomenės kūrėjų savanorių medalis
* 1998 m. Vyčio kryžiaus 4 laipsnio ordinas

## Šaltiniai
Juozas Gabrys

**Juozas Gabrys** (1897 m. gegužės 24 d. Mikšiūnai, Gasčiūnų valsčius – 1963 m. liepos 7 d. Ypsilanti, Mičigano valstija) – Lietuvos karininkas, statybos inžinierius, kelininkas, habilituotas daktaras.

## Biografija
1914-1916 m. ir 1917-1918 m. mokėsi Maskvos susisiekimo inžinierių institute. 1916–1917 m. tarnavo Rusijos imperijos kariuomenėje, 1917 m. baigė Karo inžinierių mokyklą Kijeve.

1918 m. grįžo į Lietuvą. 1919-1925 m. tarnavo Lietuvos kariuomenėje, kapitonas. 1927 m. baigė Lietuvos universitetą. 1927-1935 m. dirbo Susisiekimo ministerijoje. 1927-1930 m. ministerijos Plentų ir tiltų skyriaus viršininkas, 1930–1935 m. Plentų ir vandens kelių valdybos direktorius. 1928-1944 m. dėstė Lietuvos universitete (nuo 1930 m. Vytauto Didžiojo universitetas), 1939 m. habilituotas daktaras. Nuo 1941 m. Kelių katedros vedėjas, profesorius.

1944 m. pasitraukė į Vokietiją. 1946-1948 m. dėstė Jungtinių Tautų pagalbos ir atkūrimo administracijos (UNRRA) universitete Miunchene. 1949 m. persikėlė į JAV. 1949–1953 m. dėstė Masačūsetso, nuo 1953 m. – Daitono universitete (Ohajo valstija).

Apibendrindamas Anglijos, Prancūzijos, Vokietijos patirtį tyrė ir bandė kelių dangos konstrukcijas ir taikė jas Lietuvos keliams, ypač tiesiant Žemaičių ir Aukštaičių plentus.

## Bibliografija
* Sauskeliai (2 d., 1930 m.)
* Plentai ir grįsti keliai (1930 m.)
* Gelžbetoniniai ir betoniniai tiltai (1931 m.)
* Užtaisų sprogdinimas elektra (1921 m.)
* Medinių sijinių tiltų tipai (1923 m.)
* Žemės darbų skaičiavimai (1933 m.),
* Betoninės ir gelžbetoninės trijų šarnyrų arkos (1937 m.)
* Modernios kelių konstrukcijos (1938 m.)

## Įvertinimas
* 1928 m. Gedimino 4 laipsnio ordinas),
* 1930 m. Vytauto Didžiojo 3 laipsnio ordinas
* 1931 m. Latvijos 3 laipsnio Trijų žvaigždžių ordinas

## Šaltiniai
Konstantas Fugalevičius

**Konstantas Fugalevičius** (1893 m. Kaune – 1919 m. rugsėjo 3 d. ten pat) – karo lakūnas, oro žvalgas, vienas Lietuvos karo aviacijos kūrėjų.

## Biografija
Nuo 1915 m. sausio mėn. laisvai samdomas Rusijos imperijos kariuomenės Kauno tvirtovės karo aviacijos būrio žvalgas. Baigė Kijevo 2-ąją praporščikų mokyklą. Per Pirmąjį pasaulinį karą Rusijos karo aviacijos oro žvalgas, kapitonas.

Grįžęs į Lietuvą 1919 m. sausio mėn. paskirtas Inžinerinio bataliono tiekimo skyriaus lakūnu žvalgu, buvo vienintelis Lietuvos kariuomenėje aviacijos specialistas. Nuo 1919 m. kovo mėn. pirmasis kuriamos Karo aviacijos mokyklos viršininkas. 1919 m. kovo 3 d. vokiečio F. Šulco pilotuojamu lėktuvu kaip oro žvalgas atliko vieną pirmųjų Lietuvos karo aviacijos skrydžių į frontą su Lenkija. 1919 m. balandžio 4 d. skrydžio į frontą metu sužeistas, dėl sveikatos būklės pripažintas netinkamu karo tarnybai. 1919 m. gegužės 27 d. atleistas iš Karo aviacijos mokyklos viršininko pareigų. Nusišovė.

## Šaltiniai
Levski Ruse

**Levski Ruse** – buvęs Bulgarijos futbolo klubas iš Rusės. 1944 m. susijungė su Angel Kancev Ruse klubu.

## Pasiekimai

## Išnašos

## Nuorodos
*
PFK Min'or Pernik

**Perniko „Min'or“** – Bulgarijos futbolo klubas iš Perniko.

## Istorija

## Apranga
; Sportinės aprangos pokyčiai.
* Namuose žaidžia geltona juoda apranga. 

## Pasiekimai

## Sezonai
### Ankstesni sezonai

|}
### Pastarieji sezonai

|}

## Išnašos

## Nuorodos
* [ Oficiali klubo svetainė] 
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Kininė eglė

**Kininė eglė** (*Picea likiangensis*) – pušinių (*Pinaceae*) šeimos, eglių (*Picea*) genties visažalis spygliuotis medis. Paplitęs Kinijoje (Činghai, Sičuanyje, Tibete, Junane) ir Butane.
Dinaras

**Dinaras** − kai kurių šalių pinigas.

* Dinaras - senovinė auksinė arabų šalių moneta.

## Esami piniginiai vienetai
* Alžyro dinaras;
* Bahreino dinaras;
* Jordanijos dinaras;
* Kuveito dinaras;
* Serbijos dinaras;
* Tuniso dinaras.

## Buvę piniginiai vienetai
* Jugoslavijos dinaras.

## Taip pat skaitykite
* Denaras (reikšmės).
Rublis

**Rublis** − kai kurių šalių piniginis vienetas.

## Esami piniginiai vienetai
* Baltarusijos rublis;
* Padniestrės rublis;
* Rusijos rublis.

## Buvę piniginiai vienetai
* Armėnijos rublis;
* Auksinis rublis;
* Latvijos rublis;
* ostrublis;
* pervedamasis rublis;
* Rusijos imperijos rublis;
* Tarybų Sąjungos rublis;
* Tadžikistano rublis;
* Tolimųjų Rytų rublis;
* Užkaukazės rublis.
Frankas

**Franku** gali vadintis:

## Piniginiai vienetai

### Esami
* CFA frankas;
* CFP frankas;
* Gvinėjos frankas;
* Ruandos frankas;
* Burundžio frankas;
* Kongo frankas;
* Džibučio frankas;
* Komorų frankas;
* Šveicarijos frankas.

### Buvę
* Belgijos frankas;
* Liuksemburgo frankas;
* Monako frankas;
* Prancūzijos frankas.
Šiuos buvusius piniginius vienetus pakeitė euras.

## Žmonės
* Frankas Lampardas jaunesnysis (g. 1978) – Anglijos futbolininkas;
* Aurimas Frankas (g. 1976) – Lietuvos ir Biržų rajono profsąjungų, politinis bei visuomenės veikėjas;
* Fransiskas Frankas (1892–1975) – Ispanijos valstybinis ir karinis veikėjas;
* Johanas Peteris Frankas (1745–1821) – Vokiečių medikas, Vilniaus universiteto profesorius;
* Jozefas Frankas (1771–1842) – Vilniaus universiteto profesorius, Terapijos klinikos vadovas, kartu su prof. A. L. Bekiu įkūrė Vakcinacijos institutą;
Pesas

**Pesas** − kai kurių šalių piniginis vienetas:
* Argentinos pesas;
* Čilės pesas;
* Dominikos pesas;
* Filipinų pesas;
* Kolumbijos pesas;
* Kubos pesas;
* Meksikos pesas;
* Urugvajaus pesas.
Lėja

**Lėja** gali būti vadinamos:
* Princesė Lėja;
* valiutos:
** Moldavijos lėja;
** Naujoji Rumunijos lėja.
Rialas

**Rialas** − kai kurių šalių piniginis vienetas:
* Irano rialas;
* Jemeno rialas;
* Kataro rialas;
* Saudo Arabijos rialas.

Buvusių valstybių:
* Hidžazo rialas

Taip pat skaitykite:
* Brazilijos realas.
Batas

**Batu** vadinami:

* batas (Tailandas) − Tailando piniginis vienetas;
* Batas (mitologija) − dievas graikų mitologijoje;
* batai − avalynė;
* Batas (Anglija) – miestas Anglijoje.
Šiaurės Airijos vėliava

**Šiaurės Airijos vėliava** - Šiaurės Airija, kaip šalis, įeinanti į Jungtinės Didžiosios Britanijos ir Šiaurės Airijos Karalystės sudėtį, šiuo metu savo vėliavos neturi ir naudoja bendrą visos valstybės (Jungtinės Karalystės) vėliavą.

Iki 1973 m. Šiaurės Airijos vyriausybė naudojo vadinamąją Alsterio vėliavą (*Ulster Banner*). Šią vėliavą iki šiol naudoja kai kurios Šiaurės Airijos politinės ir sportinės organizacijos, kai kurios vietinės savivaldos organizacijos.
Isaac Albéniz

**Isakas Albenisas** (*Isaac Manuel Francisco Albéniz i Pascual*; 1860 m. gegužės 29 d. – 1909 m. gegužės 18 d.) – ispanų kompozitorius ir pianistas, geriausiai žinomas už kūrinius, kurios įkvėpė ispanų liaudies muzika.

Albeniso kūryba skirstoma į tris periodus. Ankstyvojo periodo kūriniai daugiausia buvo įtakoti populiaraus „saloninės muzikos“ stiliaus, įkvėpti Šopeno, Šuberto, Bramso. 1883-ais susipažino su muzikologu Felipe Pedreliu. Jo įtakotas pradėjo rašyti ispanišką, ispanų liaudies melodijom paremtą, muziką. 1894-ais apsigyveno Paryžiuje. Susipažinęs su ten gyvenančiais kompozitoriais, turtinga muzikine kultūra ir pervertinęs savo ankstesnius darbus, pradėjo rašyti sudėtingesnes kompozicijas. Tarp 1905-tų ir 1909-tų parašė savo svarbiausią darbą – siuitą „Iberija“.
Meno salos vėliava

**Meno salos vėliava** - raudonas laukas su baltu triskelionu iš trijų kojų centre. Tokia vėliava naudojama dar nuo XIII a. ir siejama su Sicilijos vėliava, kurią tuo metu valdė normanai.

Trijų kojų triskelionas yra senas Meno salos simbolis, panašus į Sicilijos simbolį *Trinacria* - trys plokštiniais šarvais šarvuotos per kelius sulenktos kojos su pentinais, sujungtos ties šlaunies sąnariais. Meno triskelionas nėra griežtai apibrėžtas, todėl vyriausybės dokumentuose, piniguose, vėliavose, turistų atributikoje naudojami skirtingi jo variantai. Paprastai Meno triskelionui būdingi trispindulė simetrija, sukimasis pagal laikrodžio rodyklę (nors būna ir atvirkščias variantas). Viršutinės kojos šlaunis gali būti pavaizduota kaip laikrodžio rodyklė, rodanti 12:00 (o kartais - 11:30 ar 10:00). Kojos per kelius kartais sulenktos 90°, o kartais 60° ar net beveik 120° kampu.

Trys kojos siejamos su gana vėlai atsiradusiu salos herbo šūkiu (*moto*): *Quocunque Jeceris Stabit* ('Kaip bemesi, jis stovi'). Tai aiškinama mintimi, kad Meno gyventojų charakteriui būdingas stabilumas ir tvirtumas. Daugelyje salos mokyklų šis šūkis naudojamas kaip priemonė atkaklumui ir sunkiam darbui propaguoti.

## Nuorodos
* Man. Isle of Man, Mannin, Ellan Vannin. ''In „Flags of the World“''
Gibraltaras (reikšmės)

Žodis ***Gibraltaras*** gali reikšti:

* Gibraltaras – D. Britanijos valdoma teritorija;
* Gibraltaro sąsiauris – sąsiauris tarp Europos (Ispanija, Gibraltaras) ir Afrikos (Marokas);
* Gibraltaro uola – šiaurinėje Gibraltaro sąsiaurio pusėje esanti uola;
* Gibraltaras – vienas iš kelių miestų JAV (Mičigano, Vašingtono, Pensilvanijos, Viskonsino, Ohajo valstijose);
* .
Antanas Gaušas

**Antanas Gaušas** (1901 m. gruodžio 24 d. Odesoje, Ukraina – 1964 m. kovo 15 d. Čikagoje, JAV) – Lietuvos karinis veikėjas, Generalinio štabo pulkininkas.

## Biografija
Nuo 1919 m. sausio mėn. Lietuvos kariuomenės savanoris. 1919 m. baigė Kauno karo mokyklą. 1920 m. sausio-balandžio mėn. ir liepos-gruodžio mėn. dalyvavo nepriklausomybės kovose su Lenkijos kariuomenės daliniais. 1922 m. baigė Aukštuosius karininkų kursus. 1923–1931 m. kuopos vadas. 1926 m. baigė Panevėžio miškų technikų mokyklą. Dalyvavo 1926 m. gruodžio 17 d. valstybės perversmo įvykiuose Panevėžyje. Nuo 1931 m. dirbo Vyriausiajame štabe, nuo 1934 m. rugpjūčio mėn. skyriaus viršininkas. 1933 m. baigė Prahos generalinio štabo akademiją. Nuo 1936 m. lapkričio mėn. 9-ojo pėstininkų pulko vadas, nuo 1937 m. sausio mėn. ir Marijampolės įgulos viršininkas. 1937 m. Generalinio štabo pulkininkas.

SSRS okupuojant Lietuvą, 1940 m. birželio 15 d. su pulku traukėsi Vokietijos sienos link, pulkas buvo grąžintas, vadas 1940 m. birželio 16 d. atleistas iš pulko vado pareigų, o birželio 19 d. ir iš kariuomenės. Vengdamas suėmimo, iki 1941 m. birželio 22 d. slapstėsi.

Po 1941 m. Birželio sukilimo trumpai vadovavo voldemarininkų atkurtai sukarintai organizacijai „Geležinis vilkas“. Nuo 1942 m. kovo mėn. Vidaus reikalų vadybos sienos apsaugos vadas. Nuo 1943 m. sausio mėn. Panevėžio apskrities viršininkas.

1944 m. pasitraukė į Vokietiją, 1949 m. išvyko į JAV.

## Įvertinimas
* Gedimino 4 laipsnio ordinas (1928.02.16)
* Vytauto Didžiojo 4 laipsnio ordinas (1935.09.08)
*Lietuvos kariuomenės kūrėjo-savanorio medalis Nr.369 (1928)
*Nepriklausomybės medalis (1928)
*Šaulių žvaigždės ordinas (1938)
*Jaunosios Lietuvos sąjungos Trijų liepsnų 3-ojo laipsnio ordinas (1937)
*Skautų Svastikos ordinas (1935)

## Šaltiniai
Antanas Gavelis

**Antanas Gavelis** (1901 m. gegužės 18 d. Žaunieriškiuose, Alytaus valsčius – 1984 m. liepos 2 d. ten pat, palaidotas Rumbonių kapinėse, Alytaus raj.) – Lietuvos karinis veikėjas, karo lakūnas, pulkininkas leitenantas, civilinės aviacijos inžinierius.

## Biografija
1921 m. baigė Kauno karo mokyklą, paskirtas į Antrąjį pėstininkų pulką. 1922 m. perkeltas į aviacijos valdybą mokomosios eskadrilės lakūno mokiniu. 1923 m. baigęs teorinį bei praktinį kursus ir įgijęs skraidymo stažą paskirtas oro žvalgu. 1925 m. suteiktas karo lakūno vardas. 1932 m. baigė Prancūzijos nacionalinę aeronautikos mokyklą, grįžo į Lietuvą. 1935 m. pulkininkas leitenantas. Tarnavo karo aviacijoje, 1936 m. rugsėjo mėn. – 1940 m. liepos mėn. aviacijos dirbtuvių viršininkas.

SSRS okupavus Lietuvą, nuo 1940 m. liepos mėn. Linkaičių ginklų dirbtuvių technikos dalies vedėjas. Likvidavus Lietuvos kariuomenę 1940 m. lapkričio mėn. atleistas iš kariuomenės. Nuo 1940 m. lapkričio mėn. dėstė Aukštesniojoje technikos mokykloje Kaune, 1942–1949 m. mokyklos direktorius. Pareiškus politinį nepasitikėjimą iš darbo atleistas. 1953–1972 m. dirbo Durpyno statybos treste .

## Įvertinimas
* 1926 m. II rūšies Vyčio kryžiaus 1 laipsnio ordinas

## Šaltiniai
Dygliuotoji eglė

**Dygliuotoji eglė** (*Picea spinulosa*) – pušinių (*Pinaceae*) šeimos, eglių (*Picea*) genties visažalis spygliuotis medis. Paplitęs Himalajuose, Sikime ir Butane. Auga 2400-3700 m aukštyje.

Aukštis apie 40-55 m (kartais iki 65 m). Kamieno skersmuo 1-2,5 m. Spygliai 17-32 mm ilgio, žali, blizgūs. Kankorėžiai kūgiškai cilindriški, 6-12 cm ilgio, 2 cm pločio.

Dygliuotoji eglė kartais auginama Europos soduose kaip dekoratyvinis augalas.
Jonas Gečas (1953)

**Jonas Gečas** (g. 1953 m. kovo 29 d. Teneniai, Šilalės raj.) – Lietuvos karinis ir politinis veikėjas, diplomatas, atsargos pulkininkas.

## Biografija
1971–1975 m. ir 1978–1980 m. mokytojavo. 1980 m. Vilniaus pedagoginiame institute baigė geografiją. 1981–1985 m. Švietimo ministerijos instruktorius metodininkas. 1985–1990 m. LTSR Ministrų tarybos Kultūros skyriaus vyr. referentas. 1990–1991 m. Lietuvos Respublikos Krašto apsaugos departamento, vėliau 2-ojo skyriaus inspektorius koordinatorius, Aukščiausiosios Tarybos gynimo štabo viršininkas. 1991–1993 m. Savanoriškosios krašto apsaugos tarnybos štabo viršininkas. Jam vadovaujant 1993 m. rudenį įvyko Pakaunės savanorių maištas, kai jo ginkluoti dalyviai buvo savavališkai pasitraukę iš savo dislokacijos vietų. 1992 m. pulkininkas. 1991–1994 m. Krašto apsaugos ministro pavaduotojas, 1994–1996 m. ministerijos sekretorius. 1993 m. stažavo JAV Luizianos universitete. 1994 m. baigė NATO gynybos koledžo generolų ir vadovaujančiųjų karininkų kursus. 1996–1999 m. Lietuvos gynybos atašė Danijoje ir Norvegijoje. 1999–2000 m. Šaulių sąjungos vadas. 2000 m. lapkričio mėn. – 2006 m. Lietuvos Respublikos krašto apsaugos viceministras. 2006-2007 m. spalio 1 d. Krašto apsaugos ministerijos patarėjas, 2006–2007 m. tarnavo patarėju Provincijos atkūrimo grupėje Goro provincijoje Afganistane. 2007 m. buvo paskirtas Užsienio reikalų ministerijos patarėju Gruzijoje, bet darbo nepradėjo.

## Įvertinimas
* Lietuvos kariuomenės kūrėjų savanorių medalis;
* 1996 m. Vyčio kryžiaus 4 laipsnio ordinas;
* 2003 m. Ordino „Už nuopelnus Lietuvai“ Komandoro kryžius.

## Šaltiniai
Mikas Gedgaudas

**Mikas (Mykolas) Gedgaudas** (1884 m. kovo 7 d. Kulvertiškių dvaras, Eržvilko valsčius – 1942 m. lapkričio 26 d. Kanskas, Krasnojarsko kraštas) – Lietuvos karinis veikėjas, pulkininkas.

## Biografija
Kilęs iš Lietuvos Didžiosios kunigaikštystės bajorų Gedgaudų giminės. Baigė Vilniaus matininkų mokyklą. 1905 m. rugsėjo mėn. savanoriu stojo į Rusijos imperijos kariuomenę. 1906 m. baigė Michailo artilerijos karo mokyklą Sankt Peterburge. 1911–1914 m. dirbo žemės tvarkymo komisijoje.

1914 m. gegužės mėn. mobilizuotas į Rusijos imperijos kariuomenę. Pirmojo pasaulinio karo dalyvis, artilerijos baterijos vadas. 1917 m. papulkininkis. Pasižymėjo mūšyje prie Malico. 1917 m. gruodžio mėn. demobilizuotas. Lietuvių kareivių CK nurodymu organizavo lietuviškus dalinius Rusijoje, 1918 m. Ukrainoje.

Nuo 1919 m. sausio mėn. Lietuvos kariuomenės savanoris, Krašto apsaugos ministerijos Tiekimo skyriaus artilerijos dalies viršininkas. 1919 m. gegužės mėn. perkeltas į Generalinį štabą, su karine misija pasiųstas į Prancūziją. Nuo 1919 m. gruodžio mėn. Artilerijos pulko vadas, nuo 1920 m. gruodžio mėn. 1-osios artilerijos brigados vado padėjėjas (pavaduotojas), nuo 1922 m. sausio mėn. artilerijos viršininko padėjėjas (pavaduotojas). 1922 m. pulkininkas. 1922 m. balandžio mėn. – 1923 m. lapkričio mėn. Dragūnų pulko vadas. Vėliau ūkininkavo savo dvare.

1941 m. birželio 14 d. suimtas, išvežtas į Kanską. Mirė kalėjime.

Sūnus: Česlovas Gedgaudas.

## Šaltiniai
Vincas Geiga

**Vincas Geiga** (1883 m. rugpjūčio 27 d. Skrebotiškis netoli Pasvalio – 1945 m. Vaivadų dvaras, Piniavos valsčius) – Lietuvos karinis veikėjas, pulkininkas.

## Biografija
Baigė Sankt Peterburgo kadetų mokyklą, 1910 m. baigė Vladimiro karo mokyklą. 1917 m. Rusijos imperijos kariuomenės kapitonas, 2-ojo Sibiro mortyrų diviziono vadas.

Nuo 1919 m. sausio mėn. Lietuvos kariuomenės savanoris. Buvo Artilerijo pulko 1-osios baterijos, nuo 1919 m. birželio mėn. 1-ojo diviziono, 1921 m. rugpjūčio mėn. – 1926 m. 1-ojo artilerijos pulko vadas. 1923 m. pulkininkas. Vėliau gyveno Vaivadų dvare.

## Šaltiniai
Petras Genys

**Petras Genys** (1894 m. rugsėjo 27 d. Gailioniai, Joniškėlio valsčius – 1969 m. spalio 15 d. Čikaga) – Lietuvos karinis veikėjas, pulkininkas.

## Biografija

### Pirmajame pasauliniame kare
1916 m. baigė Aleksejaus karo mokyklą Maskvoje. 1917–1918 m. tarnavo lietuvių batalione Vitebske.

### Lietuvos nepriklausomybės kovose
Nuo 1918 m. gruodžio 10 d. Lietuvos kariuomenės savanoris. Dalyvavo kovojant su Raudonaja armija, bermontininkais ir Lenkijos kariuomenės daliniais. Vadovavo kuopai, vėliau batalionui. Jam vadovaujant nuo bolševikų išvaduoti Daugai, Bobriškis, Kavarskas, Anykščiai, Andrioniškis, Svėdasai, Antalieptė ir daugelis kitų Lietuvos vietovių. Dalyvavo Zarasų operacijoje ir nuo bermontininkų vaduojant Radviliškį. Nuo 1920 m. spalio mėn. pulko vado padėjėjas (pavaduotojas), kovojo su lenkais Varėnos, Nočios ir Trakų apylinkėse.

### Tarpukaryje
1922 m. baigė Aukštuosius karininkų kursus. Nuo 1924 m. vasario mėn. 7-ojo pėstininkų pulko vadas, o 1925 m. pulkininkas. 1930 m. baigė Aukštesniųjų kariuomenės viršininkų kursus.

Nuo 1939 m. balandžio mėn. 3-ojo pėstininkų pulko vadas, nuo 1940 m. birželio mėn. 4-ojo pėstininkų pulko vadas. 1940 m. rugpjūčio mėn. paleistas į atsargą. 

### Antrajame pasauliniame kare
Vokiečių okupacijos metais nuo 1941 m. spalio mėn. Lietuvos savisaugos dalinių Panevėžio apygardos vadas. Panaikinus apygardą, 1942 m. rugsėjo – lapkričio mėn. 10-ojo bataliono vadas. 1944 m. vasario mėn. stojo į Vietinę rinktinę, paskirtas Biržų apskrities komendantu. 

### Pasitraukimas į Vakarus
1944 m. pasitraukė į Vokietiją, 1949 m. išvyko į JAV.

## Įvertinimas
* 1923 m. Vyčio kryžiaus 5 laipsnio ordinas su kardais
* 1928 m. Gedimino 3 laipsnio ordinas
* 1933 m. Vytauto Didžiojo 3 laipsnio ordinas

## Šaltiniai
Kazys Germanas

**Kazys Germanas** (1897 m. spalio 9 d. Svetošino dvare, Paežerėlių valsčius – 1980 m. balandžio 18 d. Saint Charles, Ilinojus) – Lietuvos valstybės veikėjas, inžinierius.

## Biografija
Sūnus Vytautas Germanas. 1915 m. baigė „Saulės“ mokytojų kursus. 1919 m. Lietuvos kariuomenės savanoris. 1919 m. pabaigoje baigė Kauno karo mokyklą. 1920–1922 m. Šeštojo pėstininkų pulko kuopos vadas. 1920 m. dalyvavo karo veiksmuose su Lenkija. 1922 m. įstojo į Lietuvos universiteto technikos fakultetą. 1923 m. Klaipėdos sukilimo dalyvis. 1929 m. baigė Lietuvos universitetą.

1930–1937 m. Panevėžio apskrities inžinierius. 1937–1938 m. ir 1939–1940 m. Švietimo ministerijos Specialiojo mokslo departamento direktorius. Nuo 1938 m. gruodžio 5 d. iki 1939 m. lapkričio 21 d. XIX ir XX ministrų kabineto susisiekimo ministras.

SSRS okupavus Lietuvą, 1940 m. liepos 13 d. NKVD suimtas, 1941 m. gegužės mėn. Ypatingojo pasitarimo nuteistas kalėti. SSRS–Vokietijos karo pradžioje iš kalėjimo išlaisvintas. 1941–1944 m. per nacių okupaciją, susisiekimo reikalų generalinis tarėjas. 1944 m. pasitraukė į Vokietiją, vėliau persikėlė į JAV. Dalyvavo JAV Lietuvių bendruomenės veikloje.

## Inžinieriaus, projektuotojo veikla

Karjeros pradžioje, dirbdamas Panevėžio apskrities inžinieriumi, projektavo gelžbetoninius Panevėžio krašto tiltus, organizavo jų statybą, vykdė techninę priežiūrą. Iki šiol išlikę (ar perstatyti) K. Germano suprojektuoti tiltai: Levaniškių Liepų gatvės tiltas, Miežiškių tiltas, Paliūniškio tiltas, Piniavos tiltas, Traupio tiltas. Jis dirbo darbų vykdytoju prie Krekenavos tilto statybų (P. Markūno projektas).

## Šaltiniai
Triskelionas

**Triskelionas** (, *τρισκελής* 'trikojis') – trijų iš vieno centro išeinančių lenktų kojų, kitokių figūrų ar tiesiog linijų simbolis. Triskelionas turi trispindulę simetriją. Naudojamas herbuose, vėliavose ir puošyboje.

Triskelionas yra žinomas Bretanės, Meno salos ir Sicilijos simbolis. Meno ir Sicilijos triskelionas yra sudarytas iš kojų, sujungtų vietoje, kur turėtų būti klubo sąnariai. 

Triskeliono tipo figūros (tarp jų ir svastika) dažnai laikomos saulės simboliais (soliarinis simbolis). Jos aptiktos ne vienoje senovinėje kultūroje, pvz., ant Mikėnų indų, Likijos monetų, Pamfilijos (*Pamphylia*) staterų. Egzistavo ir ***tetraskelionas*** - panaši figūra iš keturių elementų, žinoma Anatolijoje. Triskeliono tipo simbolių buvimą Anatolijoje aiškina keltų įtaka - kažkada į Anatoliją įsiveržė keltai galai, kurių užkariauta sritis vadinosi Galatija.